AJAKOHAST OTSE TAEVAST
Vabandame pildi puudumise pärast, mis tuleb ekraanile 1. min. pärast.
Seisame siin Ashdodi rannas.
Tegu on Vahemerega.
Tegu pole ükskõik, mis kohaga, vaid ühe imelise kohaga,
kuigi eks Soomeski ole imeilusaid liivarandu.
Kuid see siin on ilusam rand. - See on.
See on eriline paik mitmes mõttes,
nii et, olete teretulnud vaatama saadet "Ajakohast otse taevast"!
Nagu öeldud, me oleme Ashdodis,
mis on u 40 km kaugusel Gazast.
Gazast võib kuulda ja lugeda palju nii uudistest kui kõikjalt mujalt,
kuigi need uudised võivad olla edastatud erinurga alt.
Kuid see annab sulle siiski aimu, kus kandis me oleme -
Gazast 40 km põhja poole.
Mis tunne ka on olla siin, Pia? - Väga hea tunne.
Päiksepaisteline koht koos ilusa rannaga.
Siin on palju asju toimunud ja siin on ka väga ilus linn.
Ilus linn ja rohkelt ajalugu, millest täna ka pisut räägime.
Kuid siin on ka palju uut. Uus kaasaegne linn jne.
Kuid me oleme siin ka seetõttu, et meil on sõbrad siin.
Kogudus, kes ehitab üles oma liikmeid ja uusi liituvaid inimesi.
Tegu on suure kogudusega.
Tõenäoliselt suuruselt teine Iisraeli kristlike koguduste seas.
Kuid nad ehitavad ka oma koguduse hoonet.
Nad on saanud osa Jumala suurest imest,
tänu millele neil on võimalus ehitada otse kesklinnas oma hoonet,
kuhu mahub sadu uusi inimesi
ja kus saab teha nii lastetööd kui palju muidki tegevusi.
Majas saavad olema isegi liftid,
mis on abiks vanematele inimestele ja ratastoolis olijaile.
Nii et, oleme siin ka selle koguduse tõttu.
Lisaks sellele ka seetõttu,
et Soomest saadetakse neile abi aitamaks vaeseid, toitmaks näljaseid
ja riietamaks inimesi, kel pole piisavalt riideid.
Soome MTÜ "Toitke näljaseid" on toetamas kogu seda tegevust.
Nii tahan ka julgustada sind külastama "Toitke näljaseid" kodulehte
www.ruokkikaanalkaiset.fi (tegu on soomekeelse kodulehega).
Sealt saad näha kõiki selle tegemisi, kuid samas ka liituda selle toetajatega
Me muretseme sageli, et meil pole suurt palju midagi anda
ja eks ta tõsi ole, et paljudel polegi palju anda.
Samas aga on paljudel midagigi anda.
Nii et, kui me kõik anname kasvõi midagigi,
tuleb sellest kokku palju, mis on abiks teiste aitamisel.
Vajadused on suured.
Usun, et Jumal on õnnistanud siinset kogudust,
kuna nad aitavad nii paljusid vaeseid siin,
jagades neile riideid, toitu ja ka oma aega.
Seetõttu ongi Jumal neid ka väga õnnistanud.
Eriti veel ajal,
kus viimaste aastakümnete jooksul on paljud juudid tulnud tagasi koju.
Nad mitte ei tule tagasi Iisraeli,
vaid nad tulevad tagasi koju - oma juurte juurde.
Neid tuleb nii Venemaalt kui kõigist muudest paikadest
ja Jumal näeb seda ning õnnistab seda.
Me võime nüüd mõelda:
"No see on ju tore, et Jumal neid õnnistab
ja nad saavad ehitada endale suure koguduse,
samal ajal, kui me peame käima koos mingites vanades hoonetes!"
Üks võti - mitte kõik võtmed, aga üks neist,
on hakata õnnistama Aabrahami seemet
ja siis on Jumal tõotanud õnnistada ka meid.
Kuid nüüd Ashdoni juurde.
Tahame rääkida sellest ka Piibli põhjal,
kuna Ashdon on Piiblis igati ära märgitud.
Me ei jutlusta just eriti tihti Ashdonis toimunud sündmustest,
kuigi vahel ehk ikka.
Samas ei väljenda me seda nii selgelt.
Kui aga vaadata Joona lugu Joona raamatus,
kus ta sai Jumalalt kutse või käsu
minna Niinevesse kuulutama meeleparandusest.
Joona puksis sellele vastu nagu sageli ikka tehakse.
Ta ei tahtnud minna, sest parem oli olla seal, kus ta oli
ja ta tahtis ajada oma asja.
Kuid tead mis?
Ära aja oma asja, kui Jumal sind kõnetab.
Ja kui Jumal sind kõnetab, siis ära summuta Tema häält.
Ära summuta ka seda inimest, kes Tema sõnumit jagab.
Meil on aegajalt kombeks ajada suust välja igasugu jura ja halba
Me leiame mõne väikese negatiivse asja
või mõne sõna, mis öeldi valesti või mida mäletati valesti
ja me hakkame kohe kritiseerima, öeldes, et tegu on valeõpetusega.
Ära hävita Jumala sõna jagajat. Ära tee seda.
Ära viska teda välja, vaid ütle:
"Jumal, kui Sul on midagi öelda, siis Sa ka kasutad teda."
Tead mis?
Jumal kasutab mittetäiuslikke sõnumitoojaid.
Ta kasutab selliseid nagu mina ja Pia.
Ta kasutab selliseid nagu su pastor või mõni su tuttav kuulutaja.
Need inimesed pole täiuslikud,
kuid Jumal polegi kutsunud täiuslikke inimesi,
vaid just nimelt puudulikke inimesi, kelle kaudu teha oma head tööd.
Seetõttu ära kanna veel kedagi maha, kui keegi tuleb ja ütleb:
"Usun, et Jumal tahab sind selliselt kõnetada."
Olen aru saanud, et kui Jumal kõneleb,
siis Ta jagab alati pääste- või julgustuse sõnumit,
mistõttu kui võtame selle vastu,
siis Ta ka aitab meid ning muudab me saatuse.
Joona sai kutse Jumalalt, millele ta vastas:
"Ei. Ma ei taha minna."
Jumal püüdis teda ikka veenda,
kuid Joona hüppas laeva peale ja sõitis hoopis teises suunas.
Kuniks tekkis suur torm.
Me teame kõiki neid lugusid,
kuna neid räägitakse juba pühapäevakooliski
ja kogudustes.
Laeval olijad mõistsid,
et probleem pole mitte tormis, vaid hoopis Joonas.
Ja isegi mitte Joona, vaid tema sõnakuulmatus.
Mõistad sa?
Ta polnud sõnakuulelik,
aga Jumal tahtis siiski oma tahte läbi suruda,
sest Ta teadis, et aega polnud enam palju.
"Joona, pead tegutsema hakkama,
et viia mu sõna edasi enne, kui on juba hilja."
Kui laeval olijad mõistsid, et probleem on Joonas,
visati ta üle parda merre.
Kuid siis saabus Jumala pääste, mis polnud küll kõikse mugavam.
Joona jaoks oleks olnud mugavam
asuda kohe teele, kui Jumal teda kõnetas,
kuid nüüd saabus Jumala päästeplaan suure kala näol,
kes neelas Joona alla.
Nii veetis Joona kala kõhus kolm päeva ja kolm ööd,
mistõttu ei saa ka vast imeks panna, et Joona hakkas seal palvetama.
Ta palus Jumala päästet, väge ja muutusi,
mispeale Jumal eeldavasti mõtles: "No aitab küll.
Ta on olnud seal kõhus küll, olles samal ajal tähtis mees mu jaoks."
Joona on kui kujund Jeesusest,
kes läks surma meie eest, kuid kelle Jumal äratas taas surnuist.
Jumal ütles kalale: "Aitab küll. Võid ta nüüd välja oksendada",
mispeale kala viskaski Joona välja.
Millisel merel nad olid? Vahemerel.
Kus Niineve asub?
Võid ise kaardi välja võtta ja vaadata,
kus see asub ja kuhu suunas Joona pidi minema,
kuid sa näed sealt, et see toimus just nendel aladel siin.
Just nendel aladel siin,
kus kala sai käsu taevast lasta Joona oma kõhust välja.
Mine tea, ehk oli see just siin?
Me ei saa muidugi väita, et oli, aga siin selles kandis igal juhul.
Piiblis ei öelda küll otse, et see kõik toimus Ashdodis,
kuid tahan lugeda üht teist kohta, kus on juttu Ashdodist.
Sa võid ise vaadata Joosua raamatu 11. ja 13. peatükki,
kus on juttu Ashdodist.
Kuid 1. Saamueli 5. ptk.'s on öeldud:
"Kui vilistid olid võtnud Jumala laeka,
viisid nad selle Eben-Eeserist Asdodisse."
Nad viisid selle Daagoni templisse, mis asus siit 200-300 m kaugusel.
Vilistid polnud mitte Jumala sõbrad, vaid vaenlased,
püüdes hävitada kõike, mida Jumal oli tegemas.
"Kui asdodlased teisel päeval vara üles tõusid,
vaata, siis lamas Daagon silmili maas Issanda laeka ees.
Nad võtsid Daagoni ja panid selle ta paika.
Kui nad järgmisel päeval hommikul vara üles tõusid,
vaata, siis lamas Daagon silmili maas Issanda laeka ees,
ja Daagoni pea ja mõlemad käelabad olid äraraiutuina lävel,
üksnes Daagoni keha oli järele jäänud.
Sellepärast ei astu Asdodis kuni tänapäevani
Daagoni preestrid ega ükski Daagoni kotta mineja
Daagoni koja lävele."
Ehk siis, Jumal kaitses siin oma seaduselaegast,
mis kandis endas Jumala tunnistust ja pühadust
ja mille ees ebajumal ei suutnud jääda püsima.
Kui Jumala ligiolu on võimsalt kohal, peab saatan põlvitama selle ees.
Ta on küll juba nagunii põlvedele surutud ja võidetud;
ta juba on Jeesuse jalge all.
Ta on selles mõttes juba võidetud, et kõik ta relvad on temalt võetud,
kuid samas avaldab ta veel oma mõju
ja sõdib Jumala vastu nii palju kui võimalik.
Kus aga on Jumala ligiolu...
Olen märganud seda me endigi elus,
et kui kogeme eriti tugevalt Jumala väge, võidmist, ligiolu ja au,
siis juhtub kahte erisorti asju.
Üks on see, et Jumala vastased langevad põlvili ja tunnistavad,
et Jeesus on Issand ja Jeesusel on õigus.
Jumala Sõnal on õigus
ja Jumal kasutab oma sulaseid, neid võides.
Me tajume seda võidmist,
sest Jumala Sõna tuleb esile täie väe ja võidmisega,
otsekui see tuleks Jeesuse enda suust.
Kuid teine pool on see, et tekkib vastuseis.
Otsekui saatana ja deemonite vastureaktsioon.
Nii et, kui mõtled:
"Jumal tegi eelmine nädal nii võimast tööd me koguduses
või supiköögis,
või me kodus, kui tulime kokku ühiseks palveks
ja otsisime koos Jumala palet.
See kõik oli nii võimas ja eriline!"
Kuid nagu isegi olen kogenud, võib juhtuda nii,
et kui tegu on olnud mõne võimsa võiduga Jumalalt,
tahab saatan anda omalt poolt kasvõi mõne väiksegi löögi,
tehes meile halba.
Nii näiteks võib auto rehv minna katki, või juhtuda muud sarnast.
Külmetus niidab jalust ja hääl on ära.
Ja sa mõtled, kuidas see küll võimalik on,
kui Jumal oli alles eile või möödunud nädalal nii ligi.
Kuid need on kõigest vaenlase vastureaktsioonid
ja seda sünnib üsnagi tihti.
Kuid,
nüüd vaatame Uut Testamenti,
kuna küsid, kus seal Ashdonist juttu on?
Ma ei tea, kui tihti selle põhjal on jutlustatud,
kuid meil on Apostlite tegude 8. peatükk,
kus räägitakse Filippusest, kes läks Samaariasse.
Pisut põhja poole Jeruusalemmast.
Ta hakkas seal jutlustama, palvetama haigete eest
ja ajama välja kurje vaime.
Halleluuja! See on see, mida ta tegi.
Kõik, kes sinna kokku tulid, kogesid Jumala ligiolu.
Apostlid saatsid sinna abiväge,
kes panid oma käed vastpäästetute peale
ja need täitusid Püha Vaimuga,
hakates rääkima uutes keeltes ja kogedes Jumala väge.
Ja siis mingil hetkel hakkas Jumala Vaim rääkima.
Muide, meil tasub olla tundlikud Jumala Pühale Vaimule,
sest kui Ta kõneleb, siis see on kogetav.
Nii ütles Jumala Vaim Filippusele: "Mine siit nüüd ära
teele, mis viib Jeruusalemmast Gazasse."
Mäletad, me oleme täna siin 40 km kaugusel Gazast.
Ta pidi minema Jeruusalemmast Gazasse,
mis oli kusagil siin, pisut enne Ashdodi.
Tegu oli kõrbe alaga, kus polnud mingeid inimesi,
kuid Filippus oli seal seetõttu, et Jumal oli teda kõnetanud.
Kas pole mitte imeline? Seetõttu, et Jumal oli teda kõnetanud!
Filippus polnud mingi friik või imelik kuju.
Me ei pea muutma Jumala asju imelikuks ja veidraks.
Jah, kui Jumala Vaim ise midagi sellist teeb, siis olgu peale,
kuid Filippus oli seal täiesti tavalise, normaalse mehena.
Ta tundis Jeesust
ja eeldavasti uuris Ta käest, millised on järgmised sammud?
Ja siis ta nägi ühte tõlda tulemas, milles sõitis Etioopia kojaülem,
kes oli teel siia poole.
Ta istus oma tõllas ja luges Jesaja raamatut.
Filippus nägi seda ja Jumala Vaim ütles: "Nüüd on aeg."
Ta lähenes vaikselt tõllale, kuuldes kojaülemat lugemas
ja küsis: Kas sa ka aru saad, mida sa loed?”
Kas sa ka aru saad, mida sa loed?
Me ei mõista igakord kõike, mida me loeme,
mistõttu me vajame õpetust ja juhiseid.
Seetõttu ongi Jumal pannud kogudustesse ka õpetajad.
Loomulikult ka pastoreid ja kõiki teisi, kes meid Jumala Sõnaga julgustavad,
kuid kohe kindlasti pole Ta meile andnud kriitika vaimu.
Olen näinud viimasel ajal nii palju,
kuidas muud ei tehtagi kui vaid kritiseeritakse.
Kõike, mis liigub, tuleb aga muudkui kritiseerida,
kuid see pole Jumalale meelepärane.
Seetõttu ütlen ka sulle, kui oled olnud osaline sellest,
et lõpeta see Jeesuse nimel!
Kojaülem ütles, et ta ei saa loetust aru,
kui keegi talle ei selgita,
mispeale Filippus hakkas talle õpetama
Jeesusest, päästest, pääseteest,
Jeesuse vastu võtmisest ja järgmistest sammudest.
Kojaülem istus seal avatud südamega, võttes vastu Jumala Sõna
ja Püha Vaim avaldas võimsalt oma mõju.
Kuniks kojaülem ütles: Ennäe, vesi! Mis takistab, et mind ei võiks ristida?”
Nii saame ka aru,
et pääste õpetuse juurde kuuluvad ka Jeesuse sõnad:
"Kes usub ja keda ristitakse."
"Aga kui nad teed mööda edasi läksid, jõudsid nad ühe vee äärde.
Ja eunuhh lausus: Ennäe, vesi! Mis takistab, et mind ei võiks ristida?”
Aga Filippus ütles: Kui sa usud kogu südamest,
siis on see võimalik.”
Ta vastas ja ütles: Ma usun, et Jeesus Kristus on Jumala Poeg!”
Kes seda oma südames usub ja seda oma suuga tunnistab,
see saab ka päästetud.
Kojaülem tahtis saada ristitud, mispeale Filippus ütles:
"Kui usud ja tunnistad, siis see võib sündida",
mispeale kojaülem ütles: "Ma usun, et Jeesus Kristus on Jumala Poeg!",
mispeale ta käskis peatada tõlla.
Pidurid peale!
"...ja nad mõlemad, Filippus ja eunuhh e kojaülem, astusid vette."
Siin on palju vett. - On tõesti.
Nad astusid vette ja Filippus ristis ta.
Aamen.
"Ma ristin sind Jeesuse nimesse Isa, Poja ja Püha Vaimu nimel."
Ja vee alla ta läks.
Olen ristinud paljusid inimesi ja naudin seda täiega.
Mida vanemaks ma saan, seda enam tahan inimesi ristida.
Nad astusid vette ja Filippus ristis ta.
Ap.8:39: "Aga kui nad veest välja tulid,
haaras Issanda Vaim Filippuse, ja eunuhh ei näinud teda enam.
Kuid ta läks oma teed edasi rõõmuga."
Ta oli kogenud pääste rõõmu ja väge, mõeldes: "Halleluuja, kui imeline!
Lähen tagasi koju kuninga kotta
ja tahan tunnistada seal kõigest, millest olen osa saanud.
Ma käisin Jeruusalemmas ja palvetasin seal,
kuid see oli nii kuiv.
Aga koduteel kohtasin nii Filippust kui Jeesust."
Halleluuja! Ma lähen nii tuld täis, kui seda kõike loen.
Kuid vaata, mida salm 40. ütleb:
"Aga Filippus leiti Asdodist."
Ashdodist!
Ta tuli siia.
Kui küsisin Ashdodi koguduse pastorilt
kas ta võib näidata mulle kohta, kus Püha Vaim oma haarde vabastas
ja Filippus siia ilmus,
siis selle täpset kohta on raske öelda.
Kuid kusagil siin, mitte kaugel siit,
lõpetas Filippus oma nö taevase reisi
peale seda, kui Püha Vaim oli ta üles tõstnud.
Usun, et kui Püha Vaim on ligi, siis on üsna kerge ette kujutada,
kui Püha Vaim tõstab oma koguduse üles.
Meid tõstetakse üles taevasse.
Ülesvõtmine pole mingi probleem, kui hoiame Jeesuse ligi,
kui armastame Teda ja teeme, mis on õige.
Kuid meie jaoks, kes oleme täna Ashdodis,
on huvitav see, et just siia ta tuli.
Pean tõdema,
et olen aegajalt soovinud peale pikki ja võitud teenistusi,
olles sadu kilomeetreid kodust eemal,
et Jumala Vaim võiks tulla ja kanda mind ühe ropsuga koju.
See oleks küll imeline!
Kuid Jumal ei tee seda.
Olen küll kuulnud lugu pastorist,
kes u 30. a. tagasi kuulutas eripaigus ühel ja samal päeval
ning Jumala Vaim kandis teda ühest kohast teise.
Küsimus pole nüüd selles, et hoida kokku bussipileti raha,
kuna Püha Vaim viib meid tööle kohale.
Küsimus on selles, et Jumala vägi võib teha, mida iganes.
Kui seda lugu Piiblis edasi loed, siis saadki lugeda Filippusest,
kellest peale seda enam väga palju ei räägita.
Kuid vennad, kes tulid Jeruusalemmast,
käisid evangelist Filippuse juures.
Ta jäi siia ja elas siin.
On ka öeldud,
et evangelist Filippusel polnud selline pere,
kes oleks olnud ta vastu,
vaid tal oli neli tütart.
Võib-olla ta oli soovinud mingi hetk ka poega,
aga ta sai neli tütart
ja kõik need neli tütart prohveteerisid.
Nad olid õppinud palvetama,
nad olid võtnud Jeesuse vastu ja täitunud Püha Vaimuga
ning nad olid treeninud end prohveteerimise kaudu.
Usud sa, et nad prohveteerisid alati 100% õigesti?
Ma ei usu.
Seal võis olla hetki, kus Filippus ütles:
"Tüdrukud, see on täiega hea!",
kuid me peame olema tähelepanelikud kuulajad
ja alistama end.
Sest võttes vastu prohveteerimisanni,
tuleb meil ka kasutada seda.
Sest mis kasu meil oleks Püha Vaimu andidest,
kui me ei kasutaks neid.
Nii et, nad kasutasid oma andi ja harjutasid kõvasti.
Filippus õpetas neid ja aitas neid edasi.
Nii et, kui vennad tulid, oli kui taevas maa peal.
Nad ei pidanud ajama kurje vaime välja ega midagi,
sest Jumala ligiolu oli võimsalt kohal.
Et siis, Ashdonist sellised võimsad ja imelised uudised -
Jeesus tahab luua kõik uueks ja päästa meid.
Ta tahab ristida meid ja täita Püha Vaimuga,
andes meile ka Püha Vaimu ande.
Ta tahab kasutada meid.
Nii võime ka elu lõpusirgel vaadata tagasi ja öelda:
"Halleluuja! Tänu Jumalale iga päeva eest!
Oleme veetnud oma päevi nii linnas kui rannas,
üksildasi päevi ka metsas,
kuid tänu Jumalale, et kõik on olnud hea!"
Kuid palvetame nüüd.
Mõtled ehk: "Võib-olla on minugi hetk tulnud,
kus kuulen, kuidas Jeesus palub luba sisse tulla."
Kui usud kogu südamest, siis võta see kõik vastu.
Pead uskuma oma südamega ja tunnistama oma suuga,
mistõttu tahan aidata sind selles.
Ma ütlen mõned laused palvevormis
ja sa korda neid Pia järel.
Palu ja mõtle seda kogu hingest
ja sa saad kogema Jumala väge.
Jeesus Kristus,
tahan anda oma elu Sulle.
Ma usun Sinusse.
Aitäh, et kutsud mind.
Ma tunnistan,
et Sina, Jeesus, oled minu Issand
ja mina olen Sinu laps.
Aitäh, et olen päästetud ja teel taevasse.
Tahan järgneda Sulle igal sammul
ja näha Sinu headust.
Jeesuse nimel, aamen.
Ole õnnistatud!
Tahan Jumala sulasena kuulutada sulle su patud andeks.
Kui palusid seda palvet, anti su patud andeks
ja Jeesuse veri on sind puhtaks pesnud
ning sa oled nüüd Jumala laps.
Nägid me kontaktandmeid ekraanil,
mistõttu võta meiega kindlasti ühendust.
Kõike head ja näeme taas! - Kohtumiseni!
Jeesust ümbritsesid inimesed,
kes kummardasid Teda ka oma varaga.
Nad ei jutlustanud ega teinud seda, mida Jeesuse jüngrid tegid,
kuid nad andsid oma osa,
kandes hoolt selle eest, et majandusasjad olid korras.
Soovides toetada TV7 tööd, võid helistada 900 1777 (hind 7. eur)
või teha ka pangaülekande, leides me andmed www.tv7.ee
Aitäh sulle ja ole õnnistatud!
Tõlge: Anne-Ly Raukas